Við komum færandi Fyrirspurnir og bókanir í síma 899 4428 Ágústa Sigrún Ágústsdóttir er klassískt menntuð söngkona , fædd árið 1965 í Kópavogi . Hún hefur tæra og hlýja sópran-rödd og er jafnvíg á dægurtónlist og létt-klassík . Raddtegund hennar mætti skilgreina sem léttur eða crossover sópran sem flæðir jafnt inn í þjóðlagatónlist , popp og dægurtónlist . Hún hefur sungið í kórum frá barnæsku og lagði stund á klassískt söngnám við Söngskólann í Reykjavík og lauk söngkennaraprófi þaðan árið 1994 . Hún gaf út geisladiskinn Hittumst heil með gömlum íslenskum dægurlögum árið 2001 sem innihélt lög föður hennar , Ágústs Péturssonar . Lög á borð við Þórð sjóara , Æskuminningu , Harpan ómar o.fl . Hún tók þátt í afmælistónleikum Sigfúsar Halldórssonar og flutti lagið Við Vatnsmýrina á afmælisdiski sem gefinn var út í kjölfarið . Nýverið gaf hún út geisladiskinn Stjörnubjart . Haraldur V. Sveinbjörnsson er klassískt menntað tónskáld , en er einnig þekktur sem gítarleikari og lagasmiður sveitarinnar Dead Sea Apple , hljómborðsleikari og einn söngvara Manna ársins og nú nýverið bassaleikari í Buff , auk þess að hafa starfað náið með sveitum eins og Dúndurfréttum og Skálmöld . Hann vann sænsku tónlistarverðlaunin " Morgondagens tonsättare " árið 2004 fyrir hljómsveitarverkið „ Sjö byltur svefnleysingjans “ og var tilnefndur til Íslensku tónlistarverðlaunanna fyrir sama verk árið 2005 en hann hefur alls verið tilnefndur fjórum sinnum í hinum og þessum flokkum . Þá hefur hann unnið með og útsett fyrir fjölda tónlistarmanna og átt útsetningar á fjölmörgum tónleikum Sinfóníuhljómsveitar Íslands með innlendum listamönnum . Má þar nefna hina geysivinsælu Skálmaldartónleika 2013 sem vann til Íslensku tónlistarverðlaunanna nýverið í flokknum Tónlistarviðburður ársins , Hátíðartónleika FTT 2013 , Pál Óskar & Sinfó 2010 & 2011 , Dúndurfréttir & SÍ 2007 ( Pink Floyd The Wall ) og Söngbók Gunnars Þórðarsonar 2009 . Haraldur gaf út í vor sína fyrstu sólóplötu undir merkjum Red Barnett og var sæmdur íslensku tónlistarverðlaununum í opnum flokki fyrir plötuna Shine . Sváfnir Sigurðarson hefur komið víða við í tónlist , ýmist sem flytjandi eða höfundur . Fyrst með hljómsveitinni KOL sem sendi frá sér geisladiskinn Klæðskeri Keisarans árið 1994 . Sváfnir var um tíma meðlimur í dönsku hljómsveitinni Quite Frankly sem lék víða í Danmöru á árunum 1997 – 1999 . Hann er annar söngvara og lagahöfunda í hljómsveitinni Menn ársins sem sendi frá sér geisladisk árið 2008 . Sváfnir hefur samið tónlist við nokkrar af sýningum Leikfélags Kópavogs , þar á meðal Grimms og Hringinn , sem voru báðar valdar áhugaleiksýningar ársins . Sváfnir hefur auk þess gert tónlist við nokkrar stuttmyndir . Hann hefur einnig komið fram sem trúbador um árabil og gefur út fyrstu sólóplötu sína fyrir jólin 2016 .